**Ministru kabineta rīkojuma projekta "Par disciplinārsodu" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par disciplinārsodu” mērķis ir saņemt Ministru kabineta atbalstu, pilnvarojumu lēmuma pieņemšanai par disciplinārsoda piemērošanu Zāļu valsts aģentūras direktoram Svenam Henkuzenam. Rīkojums stājas spēkā ar tā parakstīšanas brīdi. |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 31.jūlijā noteikumu Nr. 537 "Zāļu valsts aģentūras nolikums" 1. un 6. punkts, Valsts civildienesta likuma 11.panta trešā daļa, Valsts civildienesta ierēdņu disciplināratbildības likuma 31. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar veselības ministra 2021. gada 8. aprīļa lēmumu Nr. 01-04.1/8 (turpmāk – ierosināšanas lēmums) pret Zāļu valsts aģentūras direktoru S. Henkuzenu ierosināta disciplinārlieta par Valsts civildienesta ierēdņu disciplināratbildības likuma (turpmāk – Disciplinārās atbildības likums) 36. panta otrajā daļā minētā disciplinārpārkāpuma *"Par amata pienākumu, konkrēta uzdevuma nepamatotu nepildīšanu, nolaidīgu vai nekvalitatīvu pildīšanu, ja tā dēļ nodarīts valsts interesēm būtisks kaitējums …"* iespējamo izdarīšanu un izveidota disciplinārlietas izmeklēšanas komisija (turpmāk – komisija) trīs cilvēku sastāvā (komisiju vadīja Tieslietu ministrijas pārstāvis, komisijas locekļi – Valsts kancelejas pārstāvis un Veselības ministrijas pārstāvis).*Ierosināšanas lēmums* pieņemts, pamatojoties uz Veselības ministrijas dienesta pārbaudes komisijas[[1]](#footnote-1) 2021. gada 29. marta ziņojumā konstatētajiem apstākļiem. Dienesta pārbaude veikta, lai izvērtētu Latvijas veiktos pieteikumus uz ražotāju "AstraZeneca", "Johnson&Johnson", "Pfizer" un "BioNTech" (turpmāk – *Pfizer/BioNTech*), "CureVac" un "Moderna" vakcīnām, kas veikti līdz šā gada 8.janvārim, izņemot veikto pieteikumu 2020.gada novembrī uz *Pfizer/BioNTech* vakcīnas 97 500 devām, jo par to tika veikta atsevišķa dienesta pārbaude.Atbilstoši *ierosināšanas lēmumam* iespējamais disciplinārpārkāpums izpaudies šādi:1. S. Henkuzens kā darba grupas vadītājs bija veselības ministra nominētā amatpersona ar būtiskāko lomu jautājumos saistībā ar vakcinācijas pret Covid-19 atbilstoši Latvijas izstrādātajai Covid-19 vakcīnu ieviešanas stratēģijai īstenošanu, kas jautājumus prezentēja Ministru kabinetā un sniedza konsultatīvu viedokli arī saistībā ar vakcīnu pasūtījuma jautājumiem.2. S. Henkuzens un veselības ministre I. Viņķele par *Pfizer/Biontech* vakcīnu papilddevu pasūtījumu komunicēja tieši bez citu Veselības ministrijas vai padotības iestāžu darbinieku iesaistes.3. Ministru kabineta 2020. gada 22. decembra sēdē S. Henkuzens sniedza neprecīzu informāciju par pieejamo *Pfizer/Biontech* vakcīnas papilddevu skaitu, lai gan viņam bija pieejama informācija par to, ka Latvijai pastāvēja iespēja pieteikties uz *Pfizer/BioNTech* ražotās vakcīnas 420 707 papildu devām.4. S. Henkuzena rīcības rezultātā Ministru kabinets 2020. gada 22. decembra sēdē uzdeva Veselības ministrijai organizēt līdz 100 000 papildu vakcīnas devu iegādi no *Pfizer/BioNTech,* nevis 420 707 vakcīnas devu iegādi, kā tas bija iespējams.Disciplinārlietas izmeklēšanas laikā komisija ir iepazinusies ar veiktās dienesta pārbaudes materiāliem, saistītajiem normatīvajiem aktiem, Ministru kabineta 2020. gada 22. decembra sēdes protokolu un audioierakstu. Komisija arī pieprasīja paskaidrojumus S. Henkuzenam, saņēma informāciju no Veselības ministrijas Personāla un dokumentu pārvaldības departamenta, Valsts kancelejas, Nacionālā veselības dienesta, kā arī no bijušās veselības ministres I. Viņķeles, un sagatavoja atzinumu par disciplinārpārkāpuma konstatēšanu (turpmāk – Atzinums).*Komisija* uzskata, ka:1. Tas, ka S. Henkuzens, izpildot uzdevumu – sagatavot Ministru kabinetam aktuālu informāciju par vakcināciju pret Covid-19 –, nebija sagatavojis informāciju par *Pfizer/BioNTech* vakcīnas papilddevu skaitu, uz kuru Latvija varētu pieteikties, nevar tikt kvalificēts kā pārkāpums, jo nav konstatējams, ka S. Henkuzenam tika dots šāds uzdevums, kā arī viņam netika lūgts papildināt sagatavoto informāciju ar ziņām par *Pfizer/BioNTech* papildu vakcīnām.2. Tas, ka S. Henkuzens nebija informējis Ministru kabineta locekļus, ka viņam nav prasītās informācijas vai ka to neatceras un ka viņa nosauktais skaitlis nav pat aptuveni korekts, neatbilst Valsts civildienesta likuma 15. panta pirmās daļas 3. punktā noteiktajai prasībai ievērot Ministru kabineta noteiktos ierēdņa uzvedības principus, Ministru kabineta 2018. gada 21. novembra ieteikumos Nr. 1 "Valsts pārvaldes vērtības un ētikas pamatprincipi" *(turpmāk – ieteikumi)* 5.3.1. apakšpunktā minētajam atbildības principam – prasībai pienākumus pildīt atbildīgi un rūpīgi, apzinoties, ka ar savu darbību ietekmē kopīgo valsts pārvaldes darba rezultātu, kā arī *ieteikumu* 5.2.2. apakšpunktā minētajam godprātības principam – prasībai, ka nodarbinātajam ir jāatturas no darbības, kuras dēļ nodarbinātā godprātība un objektivitāte var tikt apšaubīta;3. Tas, ka S. Henkuzens, sniedzot Ministru kabinetam informāciju par *Pfizer/BioNTech* vakcīnas maksimāli pieejamo papilddevu skaitu, kas (informācija) neatbilst faktiskajiem apstākļiem, neatbilst Valsts civildienesta likuma 15. panta pirmās daļas 3. punktā noteiktajai prasībai ievērot Ministru kabineta noteiktos ierēdņa uzvedības principus un *ieteikumu* 5.1.4. apakšpunktā noteiktajam profesionalitātes un efektivitātes principam – prasībai, ka nodarbinātā viedoklim jābūt balstītam objektīvos faktos un datos.Ņemot vērā Atzinumā konstatēto un norādītos apsvērumus (skat. anotācijas pielikumā Atzinums), *Komisija* uzskata, ka pārkāpuma raksturs – maldinošas informācijas sniegšana valdībai, neinformējot Ministru kabineta locekļus par to, ka sniegtā informācija un viedoklis nav balstīts uz ticamu informāciju un objektīviem datiem –, kā arī pārkāpumu pieļāvušās amatpersonas statuss – tiešās pārvaldes iestādes vadītājs, rada pamatu uzticības zaudēšanai S. Henkuzenam, kas liedz turpināt ieņemt iestādes vadītāja amatu. Vienlaikus, ievērojot S. Henkuzena darbības novērtējumu[[2]](#footnote-2) un atbildību mīkstinošus apstākļus, *komisija* uzskata, ka S. Henkuzena atbrīvošana no amata nebūtu samērīga.Ņemot vērā minēto, *komisija* ierosina piemērot Zāļu valsts aģentūras direktoram S. Henkuzenam Disciplinārās atbildības likuma 36. panta otrajā daļā paredzēto disciplinārsodu – pazemināt amatā uz vienu gadu.Disciplinārās atbildības likuma 36.panta otrajā daļā noteiktie soda mēri ir šādi - mēnešalgas samazināšana uz laiku no trim mēnešiem līdz vienam gadam, ieturot līdz 20 procentiem no mēnešalgas, pazemināšana amatā uz laiku līdz trim gadiem, atbrīvošana no amata vai atbrīvošana no amata bez tiesībām vienu gadu pretendēt uz amatu valsts pārvaldē.**Veselības ministrs par samērīgu soda mēru par S.Henkuzena rīcībā konstatētiem pārkāpumiem lūdz Ministru kabinetam atzīt un saskaņot šādu Disciplinārās atbildības likuma 36.panta otrajā daļā paredzēto disciplinārsodu – pazemināt amatā uz trim gadiem.****Attiecīgais soda mērs ir smagākā soda sankcija, kas piemērojama saistībā ar ierēdņa pazemināšanu amatā.** **Saskaņā ar Disciplinārās atbildības likuma 31.panta trešajā daļā noteikto, ja disciplinārlietā ir sagatavots atzinums par disciplinārpārkāpuma konstatēšanu, to norāda šā panta pirmajā daļā minētajā lēmumā. Ja attiecīgā amatpersona pieņem atšķirīgu lēmumu, nevis atzinumā par disciplinārpārkāpuma konstatēšanu ieteikto, tā pamato savu lēmumu.****Konkrētajā gadījumā atšķirībā no atzinumā par disciplinārpārkāpuma konstatēšanu ieteiktā ierēdnim piemērojamā disciplinārsoda ir piemērojama smagākā soda sankcija, kas piemērojama saistībā ar ierēdņa pazemināšanu amatā, jo konkrētā pārkāpuma rezultātā ir radušās sekas, kas būtiski ietekmēja sabiedrības intereses (ātra vakcinācijas procesa nodrošināšanu, pēc iespējas īsākā laika periodā savakcinēt pēc iespējas vairāk cilvēku), S.Henkuzenam sniedzot Ministru kabinetam nekorektu informāciju par Latvijai pieejamajām Pfizer/Biontech vakcīnas papilddevām, uz ko Latvija var pieteikties, kā rezultātā Latvija nepieteicās uz 320 707 vakcīnas devām, līdz ar to nepasūtītās un līdz ar to neiegūtās 320 707 Pfizer/Biontech vakcīnas papilddevas ir uzskatāms par būtisku kaitējumu valsts un sabiedrības interesēm, jo šīs devas ļautu vakcinēt 160 353 cilvēkus, turklāt, ņemot vērā, ka 2020.gada decembrī, kad notika pieteikšanās uz Pfizer/Biontech vakcīnām, bija reģistrētas tikai Pfizer/BioNTech vakcīnas (reģistrētas 21.12.2020.) un pārējās vakcīnas vēl nebija reģistrētas (Moderna Biotech Spain, S.L. ražotās vakcīnas tika reģistrētas kā nākamās 06.01.2021.), taču nebija zināms kā veiksies citiem ražotājiem ar vakcīnu reģistrācijas procesu[[3]](#footnote-3). Tāpat arī šis pārkāpums radīja negatīvu ietekmi uz vispārēju cieņu pret valsts pārvaldi un uzticību tai, S.Henkuzens ar savu rīcību, maldinot Ministru kabinetu par Latvijai pieejamo vakcīnu apmēru, uz ko tā var pieteikties, ir nodarījis būtisku kaitējumu valsts pārvaldes reputācijai un sabiedrības ticībai valsts pārvaldes spējai organizēt valstiski svarīgus procesus.** **Šī pārkāpuma rezultātā ir zaudēta uzticība S.Henkuzenam kā iestādes vadītājam, kā arī, ņemot vērā pārkāptos ierēdņa uzvedības pamatprincipus tādus kā atbildības princips (prasību pienākumus pildīt apzinīgi un rūpīgi, apzinoties, ka ar savu darbību ietekmē kopīgo valsts pārvaldes darba rezultātu), godprātības princips (prasība, ka nodarbinātajam ir jāatturas no darbības, kuras dēļ nodarbinātā godprātība un objektivitāte var tikt apšaubīta), kā arī, ievērojot to, ka S.Henkuzens ar savu rīcību ir pārkāpis profesionalitātes un efektivitātes principu (prasība, ka nodarbinātā viedoklim ir jābūt balstītam objektīvos faktos un datos), veselības ministrs uzskata, ka disciplinārsodam būtu jābūt pazemināšana amatā uz trim gadiem, jo S.Henkuzenam ir jāatgūst un jāpierāda no jauna sava profesionāla ierēdņa reputācija un profesionalitāte, godprātība un atbildība, tādēļ, lai šo uzticību atgūtu ir nepieciešams, ka viņš neieņem valsts pārvaldes iestādes vadītāja amatu nevis vienu gadu kā iesaka komisija, bet trīs gadus, jo šie ierēdņa uzvedības pārkāpumi ir būtiski.****Savukārt soda piemērošana - atbrīvošana no amata, ir atzīta kā nesamērīga Disciplinārlietas izmeklēšanas Komisijas atzinumā saistībā ar konstatētajiem apstākļiem un iegūtajiem pierādījumiem. Turklāt ierēdņa rīcībā nav konstatējams nodoms, bet gan neuzmanība, kā arī ir konstatējami atbildību mīkstinoši apstākļi.**Atbilstoši Valsts civildienesta ierēdņu disciplināratbildības likuma 31. panta otrajai daļai lēmumu par disciplinārsoda – pazemināšana amatā (Valsts civildienesta ierēdņu disciplināratbildības likuma 11.panta 3.punkts) – piemērošanu attiecībā uz ierēdni, kuru amatā apstiprina Ministru kabinets, pieņem Ministru kabineta pilnvarotā amatpersona, pamatojoties uz Ministru kabineta lēmumu. Saskaņā ar Ministru kabineta 2012.gada 31.jūlijā noteikumu Nr. 537 "Zāļu valsts aģentūras nolikums" 1. un 6. punktu, kā arī Valsts civildienesta likuma 11.panta trešajā daļā paredzēto kārtību pārraudzībā esošas iestādes vadītāja, Zāļu valsts aģentūras direktora apstiprināšanai amatā, proti Zāļu valsts aģentūra ir veselības ministra pārraudzībā esoša iestāde un Zāļu valsts aģentūras direktoru pēc attiecīgās kandidatūras apstiprināšanas Ministru kabinetā ieceļ amatā veselības ministrs. **Ievērojot minēto, ir sagatavots šis rīkojuma projekts, ar kuru Ministru kabinets atbalsta disciplinārsoda – pazemināšana amatā uz trim gadiem – piemērošanu Zāļu valsts aģentūras direktoram Svenam Henkuzenam un pilnvaro veselības ministru piemērot minētajai amatpersonai attiecīgo disciplinārsodu, pazeminot Svenu Henkuzenu amatā un pārceļot Veselības inspekcijas vadītāja vietnieka veselības aprūpē amatā. Veselības inspekcija ir paudusi atbalstošu nostāju S.Henkuzena pārcelšanai uz Veselības inspekciju.**Lai sasniegtu piemērojamā disciplinārsoda mērķi, par Veselības inspekcijas vadītāja vietnieka veselības aprūpē amatā pienākumu izpildi mēneša atlīdzībai ir jābūt vismaz par 20% mazākai nekā mēneša atlīdzībai, kāda tika saņemta, ieņemot Zāļu valsts aģentūras direktora amatu.**Svens Henkuzens šā gada 6.aprīlī iesniedza veselības ministram iesniegumu, ka ar šā gada 6.maiju dodas bērna kopšanas atvaļinājumā līdz 2022.gada 5.maijam. Ņemot vērā to, ka Svens Henkuzens gadu ir plānojis būt bērna kopšanas atvaļinājumā, tad disciplinārsoda – pazemināšana amatā uz trim gadiem – izpilde sāksies no dienas, kad Svens Henkuzens atgriezīsies no bērna kopšanas atvaļinājuma un turpinās savas aktīvās civildienesta gaitas, jo, pamatojoties uz Valsts civildienesta ierēdņu disciplināratbildības likuma 16.panta otro daļu disciplinārsoda darbība sākas no dienas, kad tiek uzsākta par disciplinārsoda piemērošanu pieņemtā lēmuma izpilde. Tāpat saskaņā ar minētā likuma 16.panta trešo daļu disciplinārsoda darbības laikā valsts nodrošina ierēdnim piemērotā disciplinārsoda izciešanu atbilstoši šā disciplinārsoda raksturam. Līdz ar to bērna kopšanas atvaļinājums nevar būt pamats, lai nepiemērotu noteikto disciplinārsodu.** |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija.  |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmē tikai tā 1. punktā minēto amatpersonu. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts nerada jaunas administratīvās izmaksas. |
| 4. | Atbilstības izmaksu monetārs novērtējums | Projekts nerada jaunas atbilstības izmaksas. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts un pašvaldību budžetiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts neietekmē spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Sabiedrības līdzdalība projekta izstrādē netika nodrošināta, jo projekts attiecas uz konkrētas amatpersonas darbību. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nepapildina un nesašaurina Veselības ministrijas funkcijas un uzdevumus, kā arī neietekmē Veselības ministrijas cilvēkresursus.Jaunu institūciju izveide, esošu institūciju likvidācija vai reorganizācija saistībā ar projektu nav paredzēta.Zāļu valsts aģentūras funkciju izpildi projekts neietekmēs. Iestādes funkciju izpildes nepārtrauktību līdz jauna direktora iecelšanai amatā nodrošinās Zāļu valsts aģentūras direktora pienākumu izpildītājs. |
| 3. | Cita informācija | Nav. |

Pielikumā: disciplinārlietas izmeklēšanas komisijas 2021. gada 26. aprīļa atzinums uz 9 lpp.

Iesniedzējs:

Veselības ministrs D. Pavļuts

1. Dienesta pārbaude veikta, pamatojoties uz Veselības ministrijas 2021. gada 5. marta rīkojumu Nr. 65 "Par dienesta pārbaudes veikšanu". [↑](#footnote-ref-1)
2. Saskaņā ar Veselības ministrijas Personāla un dokumentu pārvaldības departamenta sniegto informāciju S. Henkuzena darba novērtējums kopš 2015. gada ir "ļoti labi". [↑](#footnote-ref-2)
3. Disciplinārlietas izmeklēšanas komisijas 2021.gada 26.aprīļa atzinuma 8.lpp. sniegta informācija - Veselības ministrija 2021. gada 8. janvāra informatīvajā ziņojumā "Informatīvais ziņojums par vakcīnām pret Covid-19", 2021. gada 14. janvāra informatīvajā ziņojumā "Par Moderna ražoto vakcīnu pret Covid-19 devu iegādi" un 2021. gada 21. janvāra informatīvajā ziņojumā "Par CureVac ražoto vakcīnu pret Covid-19 devu iegādi" cita starpā informēja, ka, lai gan Latvija kopumā ir pieteikusies piecu ražotāju izstrādātajām vakcīnām, kuru kopējais devu apjoms nodrošinātu vairāk par 3 milj. cilvēku vakcināciju, reģistrētas ir tikai Pfizer/BioNTech un Moderna Biotech Spain, S.L. ražotās vakcīnas, kuru kopējais Latvijai pieejamais apjoms var nodrošināt mazliet vairāk par 150 000 cilvēku vakcināciju, kas nav pietiekami, lai sasniegtu lielākās sabiedrības daļas vakcināciju līdz 2021. gada otra ceturkšņa beigām. [↑](#footnote-ref-3)